Claire Forlaniová

Claire Forlaniová (* 17. december 1971, Londýn, Anglicko, Spojené kráľovstvo) je anglická herečka, známa z filmov ako Flákači (1995), Basquiat (1996), Zoznámte sa, Joe Black (1998), Superhrdinovia (1999), Medailón (2003), Futbaloví chuligáni (2005), V mene kráľa (2007), Nebezpečný náklad (2016), Na pár krokov (2019), Čierna kráska (2020) a z televíznych seriálov ako C.S.I.: Kriminálka New York (20072010), Camelot (2011) a Hawaii 5.0 (20162018).

 Detstvo a mladosť 
Forlaniová sa narodila v Londýne, v mestskej časti Twickenhame. Jej matka má anglický pôvod a jej otec pochádzal z talianskej Ferrary, kde pôsobil ako hudobný manažér. Keď mala jedenásť rokov, nastúpila na Arts Educational School v Londýne, kde začala s hereckým štúdiom. Počas šiestich rokov na škole sa venovala aj baletu, vďaka čomu si zatancovala aj v inscenáciách Luskáčika a Orfea v podsvetí.

 Kariéra 
V roku 1993 sa Forlaniová s rodičmi presťahovala do San Francisca, aby mala bližšie získať filmové príležitosti v Hollywoode. Krátko po presťahovaní získala vedľajšiu rolu v minisérii JFK: Reckless Youth a tiež vo filme Policajná akadémia - Moskovská misia z roku 1994.

V roku 1996 si zahrala dcéru Seana Conneryho v akčnom trháku Skala. V tom istom roku si zahrala v biografickom filme Basquiat, kde sa objavila po boku hercov ako Jeffrey Wright, Gary Oldman, Christopher Walken, David Bowie a Parker Poseyová.

V roku 1998 si zahrala po boku hercov ako Anthony Hopkins a Brad Pitt v romantickom filme Zoznámte sa, Joe Black. Za svoj herecký výkon získala nomináciu na Saturn Award.

V roku 2003 získala vedľajšiu úlohu vo filme Medailón, po boku Jackieho Chana. V roku 2006 sa pridala k televíznemu seriálu C.S.I.: Kriminálka New York, stvárnila rolu Dr. Peyton Driscoll. V seriáli účinkovala do roku 2010. V roku 2010 sa objavila aj v C.S.I.: Kriminálka Las Vegas ako agentka Lauren Hunter, ktorá dočasne prevzala vedenie operácií v závere druhej série; neskôr sa ešte vrátila vo finále tretej série.

V roku 2011 prijala rolu kráľovnej Igraine v historickom seriáli Camelot.

V roku 2016 sa pripojila k hereckému obsadeniu televízneho seriáli Hawaii 5.0., v ktorom účinkovala do roku 2018. V roku 2021 účinkovala v televíznom seriáli Domina a v roku 2024 v minisérii Veľmi nebezpečné známosti, kde stvárnila postavu Claudie Merteuil, matku herečky Sarah Catherine Hook.

 Súkromný život 
V júni 2007 sa Forlaniová v Taliansku vydala za škótskeho herca Dougraya Scotta, s ktorým má syna narodeného v roku 2014.

Forlaniová sa v roku 2001 stala novou tvárou značky L’Oréal. Získala tiež viacero umiestnení v rebríčkoch najatraktívnejších žien — v magazíne Stuff (č. 51 v roku 2000 a č. 89 v roku 2001), v FHM (č. 85 v roku 2001) či v zozname „Hot 100 Babes“ časopisu Loaded.

 Iné projekty 

 Externé odkazy 



 Zdroj 

Kategória:Anglické filmové herečky
Kategória:Anglické televízne herečky
Kategória:Anglické divadelné herečky
Kategória:Osobnosti z Londýna